Vienybės statula

Vienybės statula (ang. Statue of Unity) – ypač didelė skulptūra, esanti Indijoje, Gudžarate. Skulptūra yra Indijos politiko, vieno įtakingiausių Indijos nacionalinio kongreso vadovų bei kovotojų dėl Indijos nepriklausomybės Valabhbhajaus Patelio atvaizdas. 

Vienybės skulptūra pradėta statyti 2013 m. ir baigta 2018 m. Pačios skulptūros aukštis yra 182 m ir ji yra didžiausia pasaulyje. Visas aukštis su pjedestalu sudaro 240 m.Gujarat: Statue of Unity expected to attract 10,000 tourists

Skulptūra stovi ant Narmados upės kranto, netoli Sardar Sarovaro užtvankos.

Vienybės statulos projektas buvo pradėtas 2010 m., o statybas vykdė įmonė Larsen & Toubro. Visų darbų biudžetas sudarė 420 mln. JAV dolerių, iš kurių 92 proc. sudarė Gudžarato savivaldybės biudžeto lėšos. Statulos dizainą sukūrė šalies dizaineris Ramas V. Sutaras, o atidarymui vadovavo šalies ministras pirmininkas Narendra Modis.

Vienybės statula matoma iš 7 km atstumo.Iron Man 2.0

 Šaltiniai 

Kategorija:Skulptūros
Kategorija:Indijos kultūra